16.1.2023
MT
Il-Ġurnal Uffiċjali tal-Unjoni Ewropea
L 14/303
Il-punti tal-Appendiċi 3 ta’ dan l-anness jelenkaw is-sistemi jew il-komponenti li jeħtieġ li jiġu mmonitorjati missistema OBD u jiddeskrivu t-tipi ta’ monitoraġġ mistennijin għal kull wieħed minn dawn il-komponenti jew is-sistemi (jiġifieri l-monitoraġġ tal-limitu ta’ emissjoni, il-monitoraġġ tal-prestazzjoni, il-monitoraġġ tal-ħsara funzjonali totali, jew il-monitoraġġ tal-komponenti).
Il-manifattur jista’ jiddeċiedi li jimmonitorja sistemi jew komponenti addizzjonali.
4.2.1.
L-għażla tat-teknika ta’ monitoraġġ L-awtoritajiet tal-approvazzjoni jistgħu japprovaw l-użu mill-manifattur ta’ teknika ta’ monitoraġġ ta’ tip differenti minn dik imsemmija fl-Appendiċi 3 jew, fil-każ ta’ magni jew ta’ vetturi li jużaw żewġ tipi ta’ fjuwil fit-taqsima 7. tal-Anness 15.
It-tip ta’ monitoraġġ magħżul għandu jintwera mill-manifattur, li huwa robust, f’waqtu u effiċjenti (jiġifieri permezz ta’ konsiderazzjonijiet tekniċi, riżultati tat-testijiet, ftehimiet preċedenti, eċċ.).
Fil-każ li sistema u/jew komponent ma jkunx kopert mill-Appendiċi 3 jew, fil-każ ta’ magni jew ta’ vetturi li jużaw żewġ tipi ta’ fjuwil fit-taqsima 7. tal-Anness 15, il-manifattur għandu jissottometti għall-approvazzjoni approċċ għall-monitoraġġ lill-Awtorità tal-Approvazzjoni tat-Tip.
L-Awtorità tal-Approvazzjoni tat-Tip tapprova t-tip ta’ monitoraġġ u t-teknika ta’ monitoraġġ magħżula (jiġifieri l-monitoraġġ tal-limitu talemissjonijiet, il-monitoraġġ tal-prestazzjoni, il-monitoraġġ tal-ħsara funzjonali totali, jew il-monitoraġġ talkomponenti) jekk jintwera mill-manifattur, b’referenza għal dawk imniżżlin fl-Appendiċi 3 jew, fil-każ ta’ magni jew ta’ vetturi li jużaw żewġ tipi ta’ fjuwil fit-taqsima 7. tal-Anness 15, li huma robusti, puntwali u effiċjenti (jiġifieri jew permezz ta’ kunsiderazzjonijiet tekniċi, riżultati tat-test, ftehimiet preċedenti, eċċ.).
4.2.1.1.
Korrelazzjoni mal-emissjonijiet proprji Fil-każ ta’ monitoraġġ tal-limitu tal-emissjonijiet, tinħtieġ korrelazzjoni ma’ emissjonijiet speċifiċi taċ-ċiklu tattest.
Din il-korrelazzjoni tipikament tintwera fuq magna tat-test f’kuntest ta’ laboratorju.
Fil-każijiet l-oħrajn kollha ta’ monitoraġġ (jiġifieri l-monitoraġġ tal-prestazzjoni, il-monitoraġġ tal-ħsara funzjonali totali, jew il-monitoraġġ tal-komponenti), ma hija neċessarja l-ebda korrelazzjoni mal-emissjonijiet proprji.
Madankollu, l-Awtorità tal-Approvazzjoni tat-Tip tista’ titlob id-data tat-test sabiex tivverifika l-klassifikazzjoni tal-effetti ta’ malfunzjonament kif deskritti fil-paragrafu 6.2. ta’ dan l-anness.
Eżempji: Malfunzjonament elettriku jista’ ma jirrikjedix korrelazzjoni peress li dan huwa malfunzjonament ta’ iva/le.
Malfunzjonament ta’ DPF immonitorjat permezz tal-pressjoni delta jista’ ma jirrikjedix korrelazzjoni għaliex jantiċipa malfunzjonament.
Jekk il-manifattur juri, skont ir-rekwiżiti ta’ dimostrazzjoni ta’ dan l-anness, li l-emissjonijiet ma jkunux jaqbżu l-limiti massimi tal-OBD mal-ħsara jew mat-tneħħija totali ta’ komponent jew ta’ sistema, monitoraġġ talprestazzjoni ta’ dan il-komponent jew ta’ din is-sistema għandu jiġi aċċettat.
Meta jintuża sensur tal-emissjonijiet tal-iżbokk tal-egżost għall-monitoraġġ tal-emissjonijiet ta’ inkwinant speċifiku, il-monitors l-oħrajn kollha jistgħu jiġu eżentati minn korrelazzjoni ulterjuri għall-emissjonijiet proprji ta’ dak l-inkwinant.
Madankollu, eżenzjoni bħal din ma għandhiex tipprekludi l-ħtieġa li jiġu inklużi dawn il-monitors, bl-użu ta’ tekniki oħrajn ta’ monitoraġġ, bħala parti mis-sistema OBD peress li l-monitors għadhom meħtieġa għall-għan ta’ iżolament ta’ malfunzjonament.
Malfunzjonament għandu dejjem jiġi kklassifikat skont il-paragrafu 4.5. fuq il-bażi tal-impatt tagħha fuq l-emissjonijiet, indipendentement mit-tip ta’ monitoraġġ użat sabiex josserva l-malfunzjonament.
4.2.2.
Monitoraġġ ta’ komponent (komponenti/sistemi ta’ input/output) Fil-każ ta’ komponenti ta’ input li jappartjenu għal sistema tal-magna, is-sistema OBD għandha bħala minimu tosserva l-ħsarat fiċ-ċirkwit elettriku u, meta fattibbli, ħsarat ta’ razzjonalità.
Imbagħad, id-dijanjostika tal-ħsara ta’ razzjonalità għandha tivverifika li l-output tas-sensur la jkun għoli wisq u lanqas baxx wisq (jiġifieri għandu jkun hemm dijanjostika “b’żewġ lati”).